Muammoli yuz terisi uchun uy sharoitida niqoblar tayyorlaymiz

Kosmetik vositalarga ortiqcha pul sarflamasdan, yuzi tiniq va chiroyli bo‘lishni istovchilar uchun uy sharoitida tayyorlash mumkin bo‘lgan niqoblarni o‘rgatamiz.

Yuzni namlantiruvchi niqob
Bananni namlantiruvchi krem, o‘simlik yog‘i va limon sharbati bilan aralashtiring. Aralashmani toza yuz terisiga surtib, 20 daqiqadan keyin yuvib tashlang. Yuzingiz tiniq va silliq bo‘lganiga guvoh bo‘lasiz.
Qovoqlar shishiga qarshi
Kartoshkani qirg‘ichdan chiqarib qovoqlaringiz ustiga qo‘ying. 20 daqiqadan keyin yuzingizni yuvib tashlang. Mazkur usul charchoqdan kirtaygan ko‘zlar uchun samarali natija beradi.
Muammoli teri
100-200 ml qatiqqa limon sharbati aralashtirib yuzingizga surting. Yengil harakatlar bilan yuzingizni uqalang. 15 daqiqadan keyin iliq suv bilan yuvib tashlang.
Yuz rangini tiniqlashtirish uchun
Ikkita sabzini qirg‘ichdan chiqarib, tuxum sarig‘iga qo‘shib aralashtiring. Aralashmani yuzingizga surting, niqob 15 daqiqa davomida turishi kerak.
Yog‘li teri uchun
Limon sharbatiga bodring suvini qo‘shing va aralashma bilan yuz terisini arting. Bu niqobni iloji boricha tunda uxlashdan avval bajarish tavsiya qilinadi. Tongga qadar yuz terisi dam olib, niqob ta’sirida yanada tiniq va go‘zal ko‘rinishga ega bo‘ladi.